Käisime elukaaslasega eelmisel nädalal külastamas sellist kohta nagu L´Arancia. Kuulub ta hotell Savoy alla ja tegelikult avastasin ta Vanalinnast juba mõni aeg tagasi. Eemal vaadates jättis kuidagi sooja tunde ja kui ma hiljem internetist leidsin nende kodulehe, tundus et see võiks olla koht kuhu minna. Sisekujundus mulle meeldib- Navitrolla pildid seintel! Hinnad kõigil juures, seega saab seal süüa ja šopata kui isu tuleb :P Selline heledam oranz domineeris, sohvad olid pruunikad- kõik  oli hubane ja sobis kokku. Teenindus oli kiire ja viisakas. Kaaslane tellis alustuseks Tai veiselihasalati tšilli, laimi ja koriandriga, mina võtsin sinimerekarbid valge veini leemes baguette ja ürivõiga (teine variant oli tomatileemes- seda tahaks ka proovida). Salat oli totaalne õnnestumine- ma võiks vabalt ainult seda sinna uuesti sööma minna. Merekarbid olid värsked ja kõrvale serveeritud baguette oli krõbe ja soe. Põhiroaks võtsin mina puraviku risotto seenevahu ja parmesaniga. Väga maitsev, pehme ja  kreemine, aga suhteliselt intensiivne, ma üksi lõpuni ei jaksanudki süüa. Mees võttis maisikana frikassee juurviljade, kirsstomatite ja küpsetatud kartulitega. Kana oli olnud hea krõbe, ja kartulid maitsesid ka väga. Sellest toidust ma ampsu ei võtnud, seega ise kommenteerida ei oskagi.. Magustoit oli kogu õhtusöögi kõige parem osa! Kaaslane võttis sooja šokolaadi-sufleekoogi, lisandiks oli kohapeal tehtud vaniljejäätis ja kirsimoos. Kogu see komplekt oli tõesti hea ja sobis omavahel suurepäraselt.  Vaniljejäätis maitses nagu kodustehtud :) Mina võtsin créme brulée (jällegi kohapeal tehtud)passioniviljasorbeega- ja no seda sorbeed võiks ma lõpmatuseni süüa. Täiesti super! Teenindaja ütles ka mu kiituse peale, et see on neil kõige minevam roog- peale mind olevat see sorbee ka otsa saanud, nii et mul vedas tõsiselt. Brüleekreem maitses mulle ka väga- just minu maitse järgi. Kokkuvõttes jättis koht hea mulje ja toidud olid väga maitsvad. Juba vaatasime menüüst välja mida järgmine kord proovida :) Ja no seda  passionisorbeed tahan ma nüüd ise ka proovida teha..  L´Arancia  Suur-Karja 17  680 6688  http://www.arancia.ee/